میلادی 1999 نچی ییل قوریلگن جی 20 نینگ ایلک جلسه لریده کوپراق خلق ارا مقیاسده اقتصادی استقرارنی برقرار قیلیش توغریسیده بحث و فعالیت آلیب باریلماقده ایدی. بیراق سونگی ییل لرده گی جلسه لرده اقتصادی مسأله لر بوییچه ایمس، خلق ارا مقیاسده تروریزم مسأله سی و متداوم توسعه کبی دنیا بیلن تیگیشلی سیاسی و اجتماعی موضوع لر اوستیگه بحث بولیب بارماقده دیر. انتالیاده گی جلسه ده اینیقسه ایکّی کیشی لیک اوچره شوولر چوکاتیده سونگی پیتلرده برچه دنیاده مهم موضوع بولیب قالگن قاچقین لر مسأله سی و داعش تروریست گروهی نینگ مسأله سی بوییچه بحث بولیب اوتیشی کوتیلماقده دیر. دنیانینگ اینگ بویوک اقتصادیگه ایگه 20 اولکه رهبری نینگ جلسه سی نینگ اجنده سی توسعه، سرمایه گذارلیک، تجارت، استخدام و رقابت عنوان لری آستیده گی ریفورم، و گلوبال اقتصادی انقراض دن چیقیش موضوعلری دن عبارت دیر. عین دمده بیرلشگن ملتلر تشکیلاتی نینگ 2015 جلسه سیگه مطرح بولگن متداوم توسعه 2030 اجنده سی چوکاتیده آتیله دیگن آدیم لر بوییگه بحث بولر لیگی کوتیلماقده دیر. خودی شو دنیا ارباب لری نینگ کون موضوع سی ترتیبیده خلق ارا شرکتلرنی هم اوز ایچیگه آلگن مالیه قاچاقچی لیگی توغریسیده بعضی بیر تصمیم آلینرلیگی ایتیلماقده دیر.ترکیه اوچون اهمیتی بولگن موضوع لر نیمه لردن عبارت دیر؟اوشبو جلسه گه ترکیه اینیقسه سوریه ده گی وضعیت، سوریه لیک مهاجرلر و تروریزم گه قرشی مجادله موضوع لرینی مطرح قیله دی. جمهور رئیس رجب طیب ایردوغان نینگ پیشنهادی بیلن ایلک گون آقشم اوقات ساعتی اثناسیده تروریزم و مهاجرلر موضوع سی بحث بولیب اوته دی. تشقی ایشلر وزیرلیگی اداره چیلری تمان بیریلگن معلومات گه کوره ترکیه سوریه ده گی معما و آقیب تورگن قان نینگ یالغیزگینه سوریه و سوریه اطرافیده گی اولکه لرنی ایمس، مهاجر مسأله سی باعث اروپا اولکه لری هم منفی اوله راق تأثیر قالدیرماقده دیر دیگن موضوع نی مطرح قیلماقچی...
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
